
	UKMERGĖS RAJONO SAVIVALDYBĖS
TARYBA

	

	ŠVIETIMO, KULTŪROS, SPORTO IR JAUNIMO REIKALŲ KOMITETO

	POSĖDŽIO PROTOKOLAS



	2019 m. birželio 18 d. Nr. 27-3

	Ukmergė

	



Posėdis įvyko 2019 m. birželio 18 d. 14.00–16.00 val. 
Posėdžio pirmininkas – Andrius Kalesnikas, komiteto pirmininkas.
Posėdyje dalyvavo komiteto nariai: Audronė Augustėnienė, Andrius Kalesnikas, Aušrinė Stočkutė, Danutė Užkurėlytė.

Posėdyje dalyvavo:
Rimas Arlinskas, UAB „Ukmergės vandenys“ direktorius,
Lina Baublienė, VšĮ Ukmergės turizmo ir verslo informacijos centro direktorė, 
Rolandas Janickas, savivaldybės meras, 
Diana Mackonienė, savivaldybės kontrolieriaus pavaduotoja, 
Onutė Mikelienė, savivaldybės kontrolierė,
Savivaldybės administracijos skyrių vedėjai ir specialistai, pristatantys Ukmergės rajono savivaldybės tarybai (toliau – Taryba) teikiamus svarstyti klausimus.

DARBOTVARKĖ:
Dėl Ukmergės rajono savivaldybės tarybos 2019 m. birželio 27 d. posėdžiui teikiamų sprendimų projektų svarstymo.
Pranešėjai – savivaldybės administracijos skyrių vedėjai ir specialistai. 

SVARSTYTA. Ukmergės rajono savivaldybės tarybos 2019 m. birželio 27 d. posėdžiui teikiamų sprendimų projektų svarstymas.
Pranešėjai – savivaldybės administracijos skyrių vedėjai ir specialistai. 

1. Dėl Ukmergės rajono savivaldybės kultūros paveldo komisijos sudarymo.
Pranešėja – Sonata Vitaitė, Architektūros ir urbanistikos skyriaus vyriausioji specialistė.
Andrius Kalesnikas siūlė į komisijos sudėtį papildomai įrašyti savivaldybės administracijos Statybos ir infrastruktūros skyriaus vedėją Gediminą Narbutą arba kitą šio skyriaus atstovą kaip statybos inžinerijos krypties specialistą. Pasiūlymui pritarta. 
NUSPRĘSTA: rekomenduoti į komisijos sudėtį papildomai įrašyti Statybos ir infrastruktūros skyriaus atstovą.

2. Dėl Ukmergės rajono savivaldybės tarybos 2017 m. vasario 23 d. sprendimo Nr. 7-24 „Dėl Ukmergės rajono savivaldybės švietimo įstaigų didžiausio leistino pareigybių skaičiaus“ pakeitimo.
Pranešėja – Rasa Ragelytė-Kraucevičienė, Švietimo ir sporto skyriaus vyriausioji specialistė.
Andrius Kalesnikas prašė pateikti papildomą informaciją dėl Ukmergės švietimo pagalbos tarnybos pareigybių ir struktūros. 
NUSPRĘSTA: pritarti pateiktam sprendimo projektui.

3. Dėl socialinio būsto išnuomojimo savivaldybės būsto nuomos sąlygomis. (Vytauto g., Ukmergė)
Pranešėja – Algimanta Laskauskienė, Turto valdymo ir apskaitos skyriaus vedėja. Informavo, kad pareiškėjai pateikė papildomą prašymą, kuriuo atsisako toliau nuomotis socialinį būstą rinkos kaina, kadangi įsigijo nuosavą gyvenamąjį būstą. Atsižvelgiant į tai šį sprendimo projektą svartyti nebetikslinga.
NUSPRĘSTA: rekomenduoti išbraukti klausimą iš posėdžio darbotvarkės. 

4. Dėl pritarimo projekto „Ukmergės rajono Leonpolio kadastrinės vietovės hidrotechnikos statinio ant Armonos upės ir Deltuvos kadastrinės vietovės tilto per Armonos upę rekonstrukcija“ įgyvendinimui.
Pranešėjas – Salvijus Stimburys, Žemės ūkio ir kaimo plėtros skyriaus vedėjas.
Andrius Kalesnikas kėlė klausimą dėl Veprių miestelyje esančių hidrotechnikos statinių priežiūros galimybių. Siūlė rekomenduoti savivaldybės administracijos direktoriui inicijuoti šių statinių perėmimą savivaldybės nuosavybėn, kad būtų galima organizuoti jų priežiūrą. 
Salvijus Stimburys informavo, kad šie statiniai nepriklauso savivaldybei. Akcentavo, kad tokių statinių yra ir daugiau. Diskutuota dėl galimybių atlikti rajone esančių apleistų/bešeimininkių hidrotechnikos statinių apimties ir būklės analizę bei įvertinti jų perėmimo savivaldybės nuosavybėn galimybes, siekiant užtikrinti tinkamą jų priežiūrą.  
NUSPRĘSTA: 
1. Pritarti pateiktam sprendimo projektui.
2. Rekomenduoti savivaldybės administracijos direktoriui inicijuoti Veprių hidrotechnikos statinių perėmimą savivaldybės nuosavybėn. 

5. Dėl Ukmergės turizmo ir verslo informacijos centro teikiamų paslaugų kainų nustatymo.
Pranešėjas – Julius Zareckas, Kultūros ir turizmo skyriaus vyriausiasis specialistas.
Andrius Kalesnikas kėlė klausimą dėl galimybės jungti Ukmergės turizmo ir verslo informacijos centrą ir Ukmergės kraštotyros muziejų. Siūlė merui sudaryti darbo grupę šiam klausimui išnagrinėti. Akcentavo, kad komitetas galėtų dirbti šioje darbo grupėje. 
NUSPRĘSTA: 
1. Pritarti pateiktam sprendimo projektui.
2. Rekomenduoti savivaldybės merui sudaryti darbo grupę Ukmergės turizmo ir verslo informacijos centro ir Ukmergės kraštotyros muziejaus sujungimo galimybėms išnagrinėti. 

6. Dėl Ukmergės kraštotyros muziejaus nuostatų patvirtinimo.
Pranešėjas – Julius Zareckas, Kultūros ir turizmo skyriaus vyriausiasis specialistas.
Andrius Kalesnikas siūlė atidėti šio sprendimo projekto svarstymą iki bus išnagrinėtas Ukmergės turizmo ir verslo informacijos centro ir Ukmergės kraštotyros muziejaus sujungimo galimybių klausimas.
NUSPRĘSTA: rekomenduoti atidėti šio sprendimo projekto svarstymą iki bus išnagrinėtas Ukmergės turizmo ir verslo informacijos centro ir Ukmergės kraštotyros muziejaus sujungimo galimybių klausimas.

7. Dėl Ukmergės kraštotyros muziejaus maksimalaus pareigybių skaičiaus nustatymo.
Pranešėjas – Julius Zareckas, Kultūros ir turizmo skyriaus vyriausiasis specialistas.
Diskutuota dėl pateikto sprendimo projekto. Siūlyta dėl pateikto sprendimo projekto spręsti Taryboje. 
NUSPRĘSTA: dėl pateikto sprendimo projekto spręsti Taryboje. 

8. Dėl viešosios įstaigos Ukmergės ligonines stebėtojų tarybos sudarymo.
Pranešėja – Dainora Šlinkšienė, savivaldybės gydytoja.
Andrius Kalesnikas kėlė klausimą dėl visuomenės atstovo delegavimo tiek į Ukmergės ligonines, tiek į Ukmergės pirminės sveikatos priežiūros centro stebėtojų tarybą procedūrų. Išsakė nuomonę, kad šiuo atveju visuomenės atstovas pasiūlytas vienasmeniškai. Kėlė klausimą dėl galimybių visuomenės atstovą deleguoti viešai, sudarant galimybes pretenduoti visiems norintiems. Siūlė dėl pateikto sprendimo projekto spręsti Taryboje.
Akcentuota, kad visuomenės atstovo paskyrimo procedūros nėra detaliau reglamentuotos. Svarstyta galimybė nustatyti, kad visuomenės atstovą į savivaldybės asmens sveikatos priežiūros įstaigų stebėtojų tarybą deleguoja Ukmergės rajono savivaldybės bendruomenės sveikatos taryba. 
Audronė Augustėnienė kėlė klausimą dėl stebėtojų tarybos funkcijų ir veiklos. Prašė pateikti papildomą informaciją apie tai. 
NUSPRĘSTA: dėl pateikto sprendimo projekto spręsti Taryboje. 

9. Dėl viešosios įstaigos Ukmergės pirminės sveikatos priežiūros centro stebėtojų tarybos sudarymo.
Pranešėja – Dainora Šlinkšienė, savivaldybės gydytoja.
NUSPRĘSTA: dėl pateikto sprendimo projekto spręsti Taryboje. 

10. Dėl Ukmergės rajono smulkaus ir vidutinio verslo rėmimo fondo tarybos sudarymo.  
Pranešėja – Monika Raškevičienė, Sekretoriato vedėja.
Andrius Kalesnikas siūlė iš sudaromos tarybos išbraukti savivaldybės mero patarėją Laimą Gambickienę, kadangi su ja ir jos artimaisiais susiję verslo subjektai teikia paraiškas smulkaus ir vidutinio verslo rėmimo fondo paramai gauti. 
NUSPRĘSTA: rekomenduoti iš Ukmergės rajono smulkaus ir vidutinio verslo rėmimo fondo tarybos sudėties išbraukti savivaldybės mero patarėją Laimą Gambickienę.

11. Dėl Ukmergės rajono savivaldybės tarybos 2018 m. liepos 5 d. sprendimo Nr. 7-187 „Dėl Ukmergės rajono smulkaus ir vidutinio verslo rėmimo fondo lėšų naudojimo ir skyrimo tvarkos aprašo pakeitimo“ pakeitimo.
Pranešėja – Monika Raškevičienė, Sekretoriato vedėja.
Andrius Kalesnikas sakė, kad fondo parama buvo skirta verslo subjektui, turinčiam ilgalaikių skolų. Siūlė tvarkos apraše numatyti papildomas nuostatas, kad Ukmergės rajono smulkaus ir vidutinio verslo rėmimo fondo parama nebūtų skiriama tuo atveju, jei pareiškėjas turi įsiskolinimų valstybės ir savivaldybės įstaigoms. 
NUSPRĘSTA: rekomenduoti tvarkos apraše numatyti papildomas nuostatas, kad Ukmergės rajono smulkaus ir vidutinio verslo rėmimo fondo parama nebūtų neskiriama tuo atveju, jei pareiškėjas turi įsiskolinimų valstybės ir savivaldybės įstaigoms. 

12. Dėl Ukmergės rajono savivaldybės tarybos 2019 m. II pusmečio darbo plano patvirtinimo.
Pranešėja – Monika Raškevičienė, Sekretoriato vedėja.
Andrius Kalesnikas siūlė į darbo planą įtraukti papildomą klausimą dėl Ukmergės turizmo ir verslo informacijos centro ir Ukmergės kraštotyros muziejaus sujungimo galimybių.
NUSPRĘSTA: rekomenduoti į Tarybos 2019 m. II pusmečio darbo planą įtraukti Ukmergės turizmo ir verslo informacijos centro ir Ukmergės kraštotyros muziejaus sujungimo galimybių klausimą. 

Komitete taip pat svarstyta ir pritarta šiems sprendimų projektams: 
· Dėl Ukmergės rajono savivaldybės 2019 metų biudžeto patikslinimo.
· Dėl daugiabučių namų modernizavimo programos namų sąrašo papildymo.
· Dėl Ukmergės rajono savivaldybės jaunimo reikalų tarybos sudarymo.	
· Dėl Ukmergės rajono savivaldybės tarybos 2015 m. kovo 26 d. sprendimo Nr. 7-55 „Dėl Ukmergės rajono savivaldybės švietimo tarybos nuostatų naujos redakcijos patvirtinimo“ pakeitimo.
· Dėl Ukmergės rajono savivaldybės švietimo tarybos sudarymo.
· Dėl Ukmergės rajono savivaldybės tarybos 2018 m. spalio 25 d. sprendimo Nr. 7-243 „Dėl Mokinių priėmimo į Ukmergės rajono savivaldybės bendrojo ugdymo mokyklas tvarkos apraše nenumatytų atvejų komisijos sudarymo ir komisijos darbo reglamento patvirtinimo“ pakeitimo.
· Dėl Ukmergės rajono savivaldybės neformaliojo suaugusiųjų švietimo ir tęstinio mokymosi 2019 metų plano patvirtinimo ir jo įgyvendinimo koordinatoriaus paskyrimo.
· Dėl UAB ,,Ukmergės vandenys“ geriamojo vandens tiekimo ir nuotekų tvarkymo paslaugų kainų nustatymo.
· Dėl sutikimo perimti valstybės turtą Ukmergėje, Vytauto g. 88, Ukmergės rajono savivaldybės nuosavybėn.
· Dėl Ukmergės rajono savivaldybei nuosavybės teise priklausančio turto pripažinimo netinkamu (negalimu) naudoti ir jo nurašymo.
· Dėl viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašo papildymo.	
· Dėl valstybinės žemės nuomos.
· Dėl atleidimo nuo nuomos mokesčio.
· Dėl socialinio būsto išnuomojimo savivaldybės būsto nuomos sąlygomis. (Antakalnio g., Ukmergė)
· Dėl socialinio būsto išnuomojimo savivaldybės būsto nuomos sąlygomis. (Antakalnio III k., Pivonijos sen., Ukmergės r.)
· Dėl Ukmergės rajono savivaldybės tarybos 2018 m. liepos 5 d. sprendimo Nr. 7-176 „Dėl Ukmergės rajono savivaldybės būsto fondo sąrašo ir socialinio būsto, kaip savivaldybės būsto fondo dalies, sąrašo patvirtinimo“ pakeitimo.
· Dėl Savivaldybės gyvenamųjų patalpų nuomos komisijos sudarymo.
· Dėl pritarimo jungtinės veiklos sutarčiai tarp Ukmergės rajono savivaldybės ir asociacijos „Armonos pievos“.
· Dėl pritarimo jungtinės veiklos sutarčiai tarp Ukmergės rajono savivaldybės ir asociacijos „Meliorona“.
· Dėl pritarimo jungtinės veiklos sutarčiai tarp Ukmergės rajono savivaldybės ir melioracijos sistemų naudotojų asociacijos „Baravykai“.
· Dėl Ukmergės rajono savivaldybės bendruomeninių organizacijų tarybos sudėties patvirtinimo.
· Dėl literatūrinės Vlado Šlaito premijos nuostatų pakeitimo.
· Dėl pavedimo Ukmergės nestacionarių socialinių paslaugų centrui vykdyti asmens savarankiškumo lygio vertinimo specialiųjų poreikių nustatymo procese funkciją.
· Dėl Ukmergės nestacionarių socialinių paslaugų centro didžiausio leistino pareigybių (etatų) skaičiaus patvirtinimo.
· Dėl pritarimo projekto „Bendruomeninių vaikų globos namų ir vaikų dienos centrų tinklo plėtra Ukmergės rajone“ įgyvendinimui.
· Dėl kandidato delegavimo į Vilniaus teritorinės ligonių kasos taikinimo komisiją.
· Dėl Ukmergės rajono savivaldybės bendruomenės sveikatos tarybos sudarymo. 
· Dėl Ukmergės rajono savivaldybės tarybos 2019 m. gegužės 21 d. sprendimo Nr. 7-8 „Dėl Ukmergės rajono savivaldybės tarybos komitetų sudarymo“ pakeitimo.
· Dėl Ukmergės rajono savivaldybės tarybos kontrolės komiteto sudarymo.
· Dėl pritarimo jungtinės veiklos sutarčiai tarp Ukmergės rajono savivaldybės ir melioracijos sistemų naudotojų asociacijos „Karkleliai“.
_______________________

Komiteto posėdžio metu daromas garso įrašas. Kilus abejonių dėl protokolo teisingumo, su posėdžio garso įrašu galima susipažinti Sekretoriate.



Posėdžio pirmininkas				Andrius Kalesnikas


Protokolą rašė 				Monika Raškevičienė

